બીમાર પત્નીને હોસ્પિટલ લઈ જવામાં મુશ્કેલી બનેલા પહાડને ચીરી નાખનારા દશરથ માંઝીથી સૌ પરિચિત છે ત્યારે ઝારખંડમાં એક પતિએ પોતાની લાપતા પત્નીને શોધવા માટે પોતાનો જીવ દાવ પર લગાવી દીધો હતો. તેણે સતત ૨૪ દિવસ સુધી સાઈકલથી ૬૦૦ કિમી ગામેગામ ફરીને પત્નીની શોધખોળ કરી હતી. આખરે તેની મહેનત ફળી અને તેને લાપતા પત્ની મળી પણ ગઈ. ઝારખંડના મુસાબની સ્થિત બાલિગોડા ગામના મનોહર નાયકની આ ઘટના છે.